Larry David
<s>Lawrence Gene "Larry" David (Brooklyn, New York City, 2. srpnja 1947.) američki je scenarist, komičar, glumac, i producent.</s><s>Zajedno s komičarom Jerry Seinfeldom je autor jednog od najpopularnijeg sitcoma svih vremena - Seinfeld (od 1989. do 1998. godine, 9 sezona, 180 epizoda).</s><s>Od 2000. godine počinje prikazivanje HBO sitcoma baziranog na njegovom vlastitom životu - Bez oduševljenja, molim! (u originalu: Curb Your Enthusiasm; od 2000.-2011.).</s><s>Od strane drugih komičara proglašen je 23. najvećim komičarem svih vremena (izbor TV postaje "Channel 4").</s><s>Zanimljivo je da na popisu Top 50 komičara nema Jerrya Seinfelda.</s>

<s>Privatni život
David je rođen u New Yorku 2. srpnja 1947. godine i odrastao je u brooklynskoj židovskoj obitelji.</s><s>Maturirao je na Sheepshead Bay High School, a potom je diplomirao povijest (1969.) i ekonomiju (1970.) na Sveučilištu Maryland.</s><s>Nakon fakulteta je 3 godine bio pripadnik rezervnih snaga Američke vojske.</s>

<s>Od 1993. do 2007. godine bio je u braku sa istaknutom američkom aktivisticom za zaštitu okoliša Laurie Lennard.</s><s>Imaju dvije kćerke Cazzei i Romy.</s><s>Zahtjev za rastavu braka podnjela je Laurie zbog nepomirljivih razlika u karakterima.</s>

<s>Karijera</s>

<s>Počeci
Karijeru je započeo kao stand-up komičar nastupajući po lokalima New Yorka.</s><s>Kako bi preživio bio je prisiljen raditi druge poslove, pa je tako radio u dućanu, kao vozač limuzine i TV serviser.</s><s>U to vrijeme je živio u stambenom kompleksu Manhattan Plaza gdje mu je prvi susjed bio Kenny Kramer, kasnija inspiracija za dobro poznatog Kramera iz serije Seinfeld.</s><s>Prvi TV angažnan bila mu je večernja humoristična emisija Friday‘s (od 1980. do 1982.) u kojoj je bio scenarist i glumac.</s><s>Tu je i upoznao i glumca Michaela Richardsa, koji će kasnije utjeloviti lik i djelo Kramera u seriji Seinfeld.</s><s>Također je kratko (od 1984. do 1985.) bio scenarist u poznatoj američkoj humorističnoj emisiji [Saturday Night Live] (NBC).</s><s>Tu je upoznao glumicu Juliu Louis-Dreyfus, koja će glumiti Elaine u Seinfeldu.</s>

<s>Seinfeld</s>

<s>David i komičar Jerry Seinfeld 1989. godine pokreću snimanje pilot epizode za televizijsku kuću NBC pod nazivom "The Seinfeld Chronicles".</s><s>Pilot epizoda je imala gledanost od 11 posto što je bilo dovoljno da se osigura snimanje prve sezone, ali od tada pod nazivom Seinfeld.</s><s>David je bio glavni scenarist i izvršni producent serije.</s><s>Napisao je 62 epizode Seinfelda, uključujući epizodu iz 1992.</s><s>"The Contest" (natjecanje u apstinenciji od masturbacije) koju je časopis TV Guide] proglasio najboljom TV epizodom svih vremena.</s><s>Također, lik legendarnog Georgea Contanze je inspiriran likom i djelom Larrya Davida.</s><s>Manje je poznato da je David i glumio u Seinfeldu - odvjetnika Franka Costanze koji nosi plašt, a također je posudio glas Georgeovom šefu i direktoru New York Yankeesa - Georgeu Steinbrenneru.</s><s>Nakon 7. sezone nakratko je napustio seriju da bi se vratio u posljednjoj, devetoj sezoni i napisao posljednju epizodu Seinfelda - "The Finale", 1998.</s>

<s>Samo 1998.</s><s>David je na seriji zaradio oko 250 milijuna dolara, a ukupna zarada se popela na nevjerojatnih 1,7 milijardi dolara.</s><s>Sa serijom je bio 19 puta nominiran za prestižnu američku nagradu Emmy i dva puta ju je osvojio - za najbolju komediju i najbolji scenarij.</s>

<s>Bez oduševljenja, molim! (Curb Your Enthusiasm)</s>

<s>Serija je započela kao jednosatna epizoda pod nazivom "Larry David: Curb Your Enthusiasm", emitirana na američkoj kabelskoj televiziji HBO 17.10.1999. godine.</s><s>Nakon gotovo godinu dana kreće emitiranje prve epizode Bez oduševljenja, molim! - "The Pants Tent".</s><s>David je glavni glumac, scenarist i izvršni producent serije.</s><s>U seriji David glumi karikiranu verziju sebe, ali sa mnogim istinitim detaljima iz vlastitog života.</s><s>Serija je postala poznata po tome što nema striktni scenarij nego se temelji na improvizaciji vrhunskih glumaca-komičara kao npr. Richarda Lewisa, Jeffa Garlina, Teda Dansona, Susi Essman, Wande Sykes, J.B. Smoove, Boba Einsteina i mnogih drugih.</s><s>U seriji se pojavljuju i neke teme iz Seinfelda, ali David ide korak dalje tako da brojne epizode izazivaju kontroverze.</s><s>U Američkom leksikonu pop kulture postoji termin "Larry David moment" koji označava nehotično stvorenu neugodnu društvenu situaciju.</s><s>Kritika i publika sjajno su prihvatili seriju, te se već sada može reći da je serija postala kultna ne samo u granicama SAD-a.</s><s>Također, serija je bila 34 puta nominirana za nagradu Emmy i jedanput je osvojila, kao i nagradu Zlatni globus.</s>

<s>Ostali angažmani
Osim svoja dva glavna projekta David je sudjelovao i u drugim projektima bilo kao glumac, scenarist ili režiser.</s><s>Nakon Seinfelda je napisao i režirao film "Sour Grapes" ("Kiselo grožđe").</s><s>Naslov filma je sugerirao i njegov uspjeh.</s><s>Film je kritika pokopala, nije postigao nikakav komercijalni uspjeh, a i sam David je zažalio što ga je snimao.</s><s>Imao je sporedne uloge u dva filma Woodya Allena "Radio Days" i "New York Stories".</s><s>U Allenovoj komediji "Whatever Works" (2009.) glumi glavnu ulogu.</s><s>Budući da su mu kćerke obožavateljice TV serije Hannah Montane zajedno s njima se pojavljuje u jednoj od epizoda.</s>

<s>Izvori</s>

<s>"Larry David".</s><s>Encyclopædia Britannica.</s><s>Retrieved 2009-07-14.
 a b "The comedians' comedian".</s><s>Chortle.</s><s>Retrieved 2009-06-16.</s><s>"Alumni Leaders".</s><s>University of Maryland, College Park.</s><s>Archived from the original on June 15, 2007.</s><s>Retrieved 2008-04-02.
 {{cite web [http://www.nndb.com/people/193/000026115/|Larry David, NNDB}}
 "News for "Seinfeld" (1990)".</s><s>IMDB.</s><s>Retrieved 2008-04-02.</s><s>"Laurie David's Huffington Post blogger page".</s><s>Retrieved 2009-11-24.</s><s>"Larry David's Huffington Post blogger page".</s><s>Retrieved 2009-11-24.</s><s>Johnson, Richard (2007-06-05).</s><s>"Newly Single".</s><s>Page Six (New York Post).</s><s>Retrieved 2007-06-05.[dead link]
 Finn, Natalie (2007-07-16).</s><s>"Divorcing Larry David".</s><s>E!.</s><s>Retrieved 2008-04-02.</s>

<s>Vanjske poveznice</s>

<s>Larry David na IMDB</s>

<s>Američki filmski glumci
Američki filmski scenaristi
Američki filmski producenti
Američki komičari
Dobitnici i dobitnice Emmy Award
Američki Jevreji
Biografije, New York</s>

